Sulley Muntari har bedt om ikke at blive udtaget til flere kampe for AC Milan, og det har den ghanesiske midtbanespiller fået trumfet i gennem.

Det er sparsomt med spilletid, Milans 30-årige midtbanespiller Sulley Muntari får for tiden. Muntari er ikke længere en del af planerne i den italienske storklub, og det har Muntari taget konsekvensen af.

Således skriver Muntaris agent på Twitter, at Muntari har bedt om ikke at blive udtaget til Milans kampe.

- Muntari har bedt om ikke at blive udtaget til holdet, da han ikke er en del af klubbens planer for næste sæson. Milan har sagt ok, fortæller Muntaris agent Federico Pastorello ifølge DR på Twitter.

Muntaris kontrakt med Milan udløber i sommeren 2016.